Alexander Steen

Alexander Lennart Steen (sündinud 1. märtsil 1984 Winnipegis Manitobas) on Kanadas sündinud Rootsi endine jäähokimängija (keskründaja).

Enne karjääri NHL-is mängis ta Rootsi kõrgliiga klubides Frölunda HC ja Modo Hockey. 2003. aastal tuli ta Frölundaga Rootsi meistriks.

2002. aastal valiti ta NHL-i draftis Toronto Maple Leafsi poolt 24. valikuna. Leafsi meeskonnaga liitus ta hooajal 2005–2006. 

2008. aasta novembris liitus ta St. Louis Bluesiga, kuhu jäi kogu oma ülejäänud karjääriks (hooaja 2012–13 esimeses pooles toimunud NHL-i tööseisaku ajal mängis ta Modo Hockeys). 2019. aastal võitis Steen Bluesiga Stanley karika.

Hooajal 2013–14 valiti Steen parimaks Rootsi mängijaks NHL-is.

Rootsi jäähokikoondise koosseisus võitis ta 2014. aasta taliolümpiamängudel hõbemedal.

2020. aasta detsembris teatas Steen seljavigastuse tõttu karjääri lõpetamisest."Blues' Alexander Steen retires from hockey due to back injury". sportsnet.ca. 17.12.2020. Vaadatud 18.12.2020

Tema isa Thomas Steen mängis üle kümnendi NHL-is Winnipeg Jetsi meeskonnas.

 Viited 

 Välislingid 
 Alexander Steen NHL.com lehel
 Alexander Steen hockeydb.com lehel

Kategooria:Rootsi jäähokimängijad
Kategooria:Toronto Maple Leafsi mängijad
Kategooria:St. Louis Bluesi mängijad
Kategooria:Sündinud 1984